open-index/open-wikipedia-markdown huggingface dataset:
Николо дел Абате

**Николо дел Абате** (итал: Niccolo dell' Abbate; Модена, Италија, 1509/1512 — Фонтенбло, Франција, 1571), познат како **Николо дел'Абате** и **Николо Абати**, бил  италијански маниристички сликар.

Од 1552 работел во Франција каде заедно со Франческо Приматичо бил водач на првото фонтенблоково училиште. Абате бил под стилско влијание на Андреа Мантења илузионист, но исто така и на Кореѓо. Уште позначаен бил неговиот карактеристично маниристички третман на пределот, како во *[[Грабнувањето на Прозерпина]]*. Во неговите дела забележливи се сличностите со Досо Доси, како и со Јоахим Патенир и антверпенската школа. Тој лично го вовел маниризмот во француското пределно сликарство. Неговата главна слика е "Приказна за Аристај".

## Галерија

Niccolò dell' Abbate 003.jpg|*Бебе Мојсиј на вода* (Лувр, 1560)
L'Enlèvement de Proserpine - Nicolò dell'Abbate - Musée du Louvre Peintures RF 3772 - photo 2.jpg|*Грабнувањето на Прозерпина*, Лувр
Abbate - Orpheus and Eurydice.jpg|*Орфеј и Еуридика*, Национална галерија, Лондон


## Наводи

## Литература
* 
* 

## Надворешни врски

* ''Tribune de l'Art'':Christophe Brouard, review of the 2005 exhibition

Категорија:Родени во 1509 година
Категорија:Италијански сликари
Категорија:Француски сликари
Категорија:Сликари во маниризмот
Категорија:Прва фонтенблоовска школа
Категорија:Починати во 1571 година
Славјанка Стојанова

**Славјанка Стојанова** ( во Свети Николе) — македонска политичарка, пратеничка во првиот собраниски состав на Собранието на Македонија.

## Животопис

Стојанова основно образование и гимназија завршила во родниот град, а потоа се запишала и редовно го завршила Економскиот факултет во Скопје. По завршување на факултетот се вработила во Службата за општествено книговодство (СОК) во Свети Николе и таму работела како аналитичар скоро 10 години. Во 1986 година, од страна на Советот на Општина Свети Николе е избрана за Началник на управата за приходи и финансии. Во 1989 година од Советот е избрана за Претседателка на Извршниот совет на општината и напоредно ги врши и двете функции.

Во 1990 година кога се одржаа и првите повеќе партиски избори во Македонија, беше избрана за пратеничка од партијата СКМ–ПДП, како една од петте жени пратенички од сите партии на национално ниво. Беше член на Уставната комисија во периодот кога се изготвуваше и кога се донесуваше Уставот на Македонија. Исто така, беше и Претседателка на Комисијата за финансирање и буџет во целиот мандат, каде активно учествуваше во разгледување и предлагање на сите законски акти од областа на финансиите и буџетите, меѓу кои е и воведувањето на денарот како парична единица во Македонија. По завршување на мандатот, накрајот на 1994година, се вработила во Народна банка на Македонија како директорка на Дирекцијата за истражување. Во февруари 1996 година од страна на Собранието на Република Македонија е избрана за заменик министер за финансии. Претседателка е и на Комисијата за трансформација на платниот промет и Комисијата за воведување на данокот на додадена вредност. Учествува во потпишување на Договори за двојно оданочување и Договори за заштита на инвестициите со повеќе земји.

Во 1998 година се враќа во Народна банка на Македонија како советник во кабинетот на гувернерот. Во 2004 година од гувернерот е избрана како директорка на Дирекцијата за општи и заеднички работи и оваа функција ја извршува до 2007 година. Од 2007 до 2015 година е советник на гувернерот во раководството на НБРМ. Во пензија заминала во март 2015 година. Живее во Свети Николе.

## Наводи

Категорија:Политичари од Свети Николе
Елена Феранте

мини|Napulj 
**Елена Феранте** (1943 - ) всушност e псевдонимна италијанска писателка, чие право име не е познато. Романи на Ферантова се објавени на италијански јазик и преведени се на многу други светски јазици, како што се англиски, холандски, германски и итн. Tетралогијата Неаполски приказни припаѓа  во нејзините најдобри  дела.
 
Весникот  *[[Time]]* ја прогласи во 2016 година за еден  од највлијателни писатели во светот.
 мини|Napulj
## Литературен опис
Елена Феранте e автор на шест романи. Нејзино најпознато дело e роман во четири тома Неаполски приказни. Главни јунаци се две интелигентни девојчиња од Неапол кои се обидуваат да го пронајдат своето место во светот кој ги опкружува, a тој свет e полн со суровости и предрасуди. Teтралогијата се состои од следниве романи: *Моjата феноменална пријателка (2012)*, *Приказна за новото име (2013)*, *Оние кои си заминуваат и оние кои остануваат (2014)* и *Приказна за изгубеното дете (2015)* која e номинирана за италијанската литературна награда Стрега.
## Награди
* 2016 TIME 100 Most Influential People
## Поврзано
* *L'amore molesto* (1992)
* I giorni dell'abbandono (2002)
* La frantumaglia (2003) 
* La figlia oscura (2006)
* La spiaggia di notte (2007)
* L'amica geniale (2011)
* Storia del nuovo cognome, L'amica geniale volume 2 (2012) 
* Storia di chi fugge e di chi resta, L'amica geniale volume 3 (2013)
* Storia della bambina perduta, L'amica geniale volume 4 (2014)

## Наводи

## Литература
* -{Buonanno, Elda. *La Frantumaglia: Elena Ferrante's "fragmented self"* Ph.D. thesis, City University of New York, 2011.}-
* -{Milkova, Stiliana. "Mothers, Daughters, Dolls: On Disgust in Elena Ferrante's *La figlia oscura*". *Italian Culture* 31:2 (September 2013).}-

## Надворешни врски
* "Elena Ferrante's Official Website" 
* "Elena Ferrante's ''Troubling Love'' " – book review
* The unknown great  – *[[The Sunday Times]]*
* 
* 
* Elena Ferrante: the global literary sensation nobody knows – *The Guardian*
* 
* 
* 

Категорија:Родени 1943
Категорија:Италијански писатели
Категорија:Живи луѓе
Категорија:Неидентификувани луѓе
Владиславово (појаснување)

**Владиславово** () може да се однесува на следниве места во Полска:

* Владиславово — град во Поморското Војводство, северна Полска.
* Владиславово — село во Кујавско-поморското Војводство, северно-средна Полска
* Владиславово — село во Подлаското Војводство, североисточна Полска
* Владиславово — село во Лоѓското Војводство, средна Полска
* Владиславово — село во Ќеханувскиот Округ на Мазовското Војводство, источно-средна Полска
* Владиславово — село во Плоњскиот Округ на Мазовското Војводство, источно-средна Полска
* Владиславово — село во Журоминскиот Округ на Мазовското Војводство, источно-средна Полска
* Владиславово — село во општината Клечев на Коњинскиот Округ во Големополското Војводство, западно-средна Полска
* Владиславово — село во општината Вјежбинек на Коњинскиот Округ во Големополското Војводство, западно-средна Полска
* Владиславово — село во Новотомишкиот Округ на Големополското Војводство, западно-средна Полска
* Владиславово — село во Варминско-мазурското Војводство, северна Полска
Фудбалски натпревари Данска - Франција

## Наводи

## Надворешни врски
* Натпревари на Данска на официјалната страна на ФИФА  
* Натпревари на Франција на официјалната страна на ФИФА  
* ''Меѓусебни натпревари Данска - Франција, FIFA.com'' 

Франција
Данска
Претседателски избори во Турција (2018)

**Претседателските избори во Турција во 2018 г.** се 13-ти во број претседателски избори во Турција. Тие се предвремени избори, кои треба да се одржат на 24 јуни 2018 година, заедно со парламентарните избори во земјата.

## Социолошки студии

### Прв круг

### Втор круг
;Реџеп Тајип Ердоган и Мерал Акшенер

;Реџеп Тајип Ердоган и Мухарем Инџе

## Наводи

Категорија:Претседателски избори во Турција
Ѓивнув

мини|десно|250п|Ѓивнув (десно) на карта на подрачјето.
**Ѓивнув** (, ) — гратче во Камјењскиот Округ на Западнопоморското Војводство, северозападна Полска. Во 2017 г. населението броело 2.707 жители.

## Местоположба
Сместен е на брегот на Балтичкото Море, на теснец помеѓу Камјењскиот Залив и самото море, во устието на реката Ѓвина. Овој канал минува низ градот и го двои теснецот на два дела: Мјенѕиводскиот (на запад) и Ѓивнувскиот Провлак (на исток).

## Историја
Местото е населено во 1243 г. и останало село сè до 2004 г.

## Збратимени градови
Ѓивнув е збратимен со следниве градови:

*  Вернојхен, Германија 
*  Гожув Вјелкополски, Полска
*  Сосновјец, Полска

## Галерија

Dziwnów6.JPG|Риболовното пристаниште
Dziwnów7.JPG|Пристан за лични пловила
Dievenow - Strandhalle-002.jpg|Плажата во 1900&nbsp;г.
Plaża w Dziwnowie(Aw58).JPG|Плажа во Ѓивнув


## Поврзано
* Ѓвина
* Камјењски Залив
* Поморски Залив

## Наводи

## Надворешни врски

* Официјално мрежно место на Ѓивнув 
* Туристички портал на Ѓивнув 

Категорија:Градови во Западнопоморското Војводство
Категорија:Ѓивнув (општина)
Самир Хандановиќ

**Самир Ханданович** (роден на 14 јули 1984 година во Љубљана) — словенечки фудбалски голман. Тој игра од јули 2012 година за Интер во Серија А. Неговиот постар братучед Јасмин е исто така професионален фудбалер.

## Кариера

### Клубови

Откако беше забрането да работи во Удинезе, тој беше позајмен во ФБЦ Тревизо, Лацио Рома и Римини Калчио по ред. Од 2007 година беше редовен голман во Удинезе. Во август 2011 година го продолжи договорот до крајот на јуни 2016 година.

На летната пауза 2012 година, тој се пресели во Лигата на шампионите Интер. Удинезе, сепак, задржа дел од трансферните права. За возврат, Миланезе префрли единаесет милиони евра и повлече 50 отсто од трансферот на Давид Фараони во Удинезе. Во јуни 2013 Интер ги презема останатите трансфер акции во Ханданович.

### Репрезентација

Од 2004 година Ханданович игра во словенечкиот репрезентација. Со овој Ханданович учествуваше на Светското првенство во Јужна Африка во 2010 година, каде што беше на сите натпревари од својот тим во текот на целата сезона на теренот, но не можеше да спречи заминување на словенечкиот тим во прелиминарниот круг.

## Наводи

Категорија:Живи луѓе
Категорија:Луѓе од Љубљана
Категорија:Словенечки фудбалери
Категорија:Фудбалери на ФК Лацио
Категорија:Фудбалери на ФК Римини 1912
Категорија:Фудбалери на ФК Удинезе
Категорија:Фудбалери на ФК Интер
Категорија:Фудбалери во Серија А
Категорија:Фудбалери во Серија Б
Категорија:Фудбалери на Светско првенство 2010
Категорија:Фудбалски голмани
Категорија:Родени во 1984 година
Пумпа за измолзување

**Пумпа за измолзување** е механичка направа која жените кои дојат ја користат за екстракција на млеко. Може да бидат рачни или електрични.

## Собирање и складирање на млекото

Повеќето пумпи за измолзување го испумпуваат млекото директно во контејнер кој потоа може да се користи за негово складирање и за хранење.

Мајчиното млеко може да биде складирано и потоа да биде искористено за исхрана на бебето.  Млекото може да се чува на собна температура до шест часа (околу 20 степени Целзиусови), во фрижидер до 8 дена, или замрзнато до 12 месеци на температура од −18 степени Целзиусови.  Екстрхираното млеко може да биде донирано во банки за млеко, кои потоа го користат за исхрана на предвремено родени бебиња и деца чии мајки не можат да го обезбедат.

## Наводи

Категорија:Млеко
Категорија:Американски пронајдоци
Портрет (Гогољ)

**Портрет** - расказ на рускиот писател Николај Гогољ. Расказот, кој е дел од познатиот циклус „Петроградски раскази“, првобитно бил објавен во третата збирка на Гогољ, „Арабески“ од 1835 година.

## Содржина
Младиот сликар Чартков купува една слика во продавницата за уметнички предмети и неочекувано, во рамката наоѓа куп златници. Тогаш, во него се раѓа желбата за лесен и удобен живот и така започнува неговата пропаст. Наспроти советите од неговиот професор, Чартков станува помоден сликар и изработува портрети на богатите дами и господа, со што стекнува големо богатство кое му станува единствената цел во животот. На тој начин, тој потполно ја занемарува вистинската уметност и се претвора во обичен занаетчија кој работи за пари. Воден од љубовта кон парите, тој станува скржавец, а потоа почнува да им завидува на уметниците, па дури и да ги мрази. Поради тоа, своето огромно богатство го употребува за купување стари уметнички дела, кои потоа ги уништува.

## Осврт кон расказот
Во расказот „Портрет“ е обработен проблемот на парите. Во основата на расказот се наоѓа романтичарскиот мотив за демонот кој со помош на златото ја купува душата на смртниот човек. Романтизмот и симболиката се особено нагласени во вториот дел од расказот, поради што тогашната напредна книжевна критика му забележувала на Гогољ. Сепак, „Портрет“ е силно уметничко дело во кое реалистично се дадени многу типични црти на капиталистичкото општество.

## Наводи

Категорија:Петроградски раскази
Категорија:Арабески
Категорија:Руски раскази
Зошин (Хрубјешувски Округ)

**Зошин** () — село во општината Хородло на Хрубјешувскиот Округ, Лублинско Војводство, источна Полска. Селото е најисточното населено место во Полска, на самата граница со Украина. Сместено е на  југоисточно од Хородло,  источно од Хрубјешув и  источно од војводското седиште Лублин.

Самата најисточна точка во Полска е сместена во свијок на реката Буг кај Зошин (24° 8′ 42,44″ ИГД). Тука се наоѓа граничниот премин кон Украина, а преку границата е украинското село Устилуг.

Во 2011 г. селото имало 209 жители.

## Наводи

## Надворешни врски

Категорија:Хородло (општина)
Категорија:Села во Лублинското Војводство
Демократска партија на народите (Турција)

**Демократската партија на народите** (; ) е левичарска социјалистичка политичка партија во Турција.

Таа е формирана во 2012 година како политичко крило на Демократскиот конгрес на народите, коалиција на многу левичарски и малцински политички организации кои претходно избраа независни кандидати на националните избори за да ја заобиколат изборната бариера од 10 %.

## Претседатели
мини|десно|250px|Претседателите на партијата за време на парламентарните избори во ноември 2015 г.

## Изборни резултати

### Избори за Големото национално собрание

### Претседателски избори

## Наводи

## Надворешни врски

*

Категорија:Социјалдемократски партии
Категорија:Политички партии во Турција
Категорија:Политички партии на малцинствата
Категорија:Курди во Турција
Категорија:Феминизам
Крајни точки на Полска

мини|десно|280п|Крајните точки на Полска.

Ова е список на **крајните точки на [[Полска]]**, односно месностите кои лежат најисточно, најзападно, најсеверно и најјужно, како и над  под секоја друга точка во земјата.

## Просторни крајности

* Најсеверна точка: 
*: плажата во Јастшембја Гура во општината Владиславово, Поморско Војводство, обележана со обелискот „Северна ѕвезда“ на ’ртот Розевје на балтичкиот брег
* Најјужна точка: 
*: сртот Волосате кај планината Ополонек во Источните Бескиди, Поткарпатско Војводство
* Најисточна точка: 
*: реката Буг, кај Зошин, Лублинско Војводство
* Најзападна точка: 
*: реката Одра, кај селото Ошинув Долни, Западнопоморско Војводство

## Висински крајности

* Највисока точка:
*: планината Риси во венецот Високите Татри, Малополско Војводство (2.499&nbsp;м). Сепак, највисокиот врв од масивот (2.503&nbsp;м) е во Словачка.
* Најниска точка:
*: селото Рачки Елблонске во Висланскиот Залив, Поморско Војводство (-1,8&nbsp;м)

## Средиште
Селото Пјонтек во Лоѓското Војводство се смета за геометриско средиште на Полска, што е различно од географското средиште.

## Поврзано
* Граници на Полска
* Географија на Полска

Категорија:Географија на Полска
Полска
Категорија:Списоци за Полска
Ана Бунтеска

мини|347x347пкс|Ана Бунтеска на книжевна вечер во Куманово, септември 2022 година
**Ана Бунтеска** - македонска поетеса.

## Творештво
Бунтеска ги има објавено следниве дела:
* „Стави лајк на сопствениот живот“ (2015)
* „Колку е потребно за среќа“ (2016)
* „Да му се насмееш на животот“ (2017)

## Наводи

Категорија:Македонски поетеси
Да му се насмееш на животот

**Да му се насмееш на животот** - збирка поезија на македонската поетеса Ана Бунтеска, објавена од издавачката куќа „Матица македонска“ во 2017 година.

## Опис на книгата
Збирката содржи вкупно 90 песни. Лектурата ја направил Здраво Ќорвезировски, техничката обработка на корицата е дело на Владимир Мирчевски (според илустрацијата на отец Пимен), а електронската реализација е дело на Методија Николовски. Книгата, со обем од 236 страници и со димензии од 21 сантиметар, е испечатена во печатницата „Графостил“, во тираж од 500 примероци. Книгата е каталогизацирана во НУБ „Св. Климент Охридски“, а ја има меѓународната ознака ISBN 978-608-10-0556-1.

## Наводи

Категорија:Дела на Ана Бунтеска
Категорија:Изданија на Матица македонска
Категорија:Книги од 2017 година
Категорија:Појавено во 2017 година во Македонија
Изложбен центар „Матка“

**Изложбен центар на „Матка“** — технолошки музеј, прв од таков вид на територијата на Македонија. Се наоѓа под браната „Св. Андреја“ во близина на селото Матка, Скопско.

## Опис
Музејот се наоѓа во старата хидроцентрала на Матка проектирана од страна на Миладин Пеќинар во периодот 1935-1938 година. Во 2016 година објектот бил реновиран и пренаменет во изложбен простор, кој бил отворен на  10 мај 2017 година.

;Поставка
Во поставката на изложбаниот центар можат да се видат оригинални стари предмети, архивски материјали, филмови, фотографии, интервјуа, реални компоненти на електроенергетски сиситем како и уникатни образовни експонати изработени специјално за центарот и наменети за учење преку интеракција.

Темите кои ги опфаќаат експонатите се:
*историја на електрификација на Македонија
*историја на хидроцентралата Матка
*поим за електрицитет и електрична енергија
*електро-енергетски систем
*обновлива енергија: хидроенергија, сончева енергија, ветер
*енергетска ефикасност

## Наводи

## Надворешни врски
*Официјално мрежно место

Категорија:Музеи во Скопје
Категорија:Матка (село)
Категорија:Електростопанство во Македонија
Алкилирачки антинеопластичен агенс

**Алкилирачки антинеопластичен агенс** претставува алкилирачки агенс кој се користи во третманот на канцер и кој врши прикачување на алкил група (CnH2n+1) за ДНК.

Алкил групата се прикачува за гванинската база на ДНК, на азотниот атом на позиција 7 од пуринскиот прстен.

Бидејќи канцер-клетките, претежно, пролиферираат брзо и со помалку поправање на грешките од здравите клетки, канцер-клетките се почувствителни на оштетување на нивната ДНК—на пр. да бидат алкилирани. Алкилирачките агенси се користат во третманот на повеќе видови канцери. Сепак, тие исто така се токсични и за нормалните клетки (цитотоксични), особено за клетките кои се делат брзо, како оние во гастроинтестиналниот тракт, коскената срцевина, тестисите и јајниците, што може да доведе до губиток на фертилитетот. Повеќето од алкилирачките агенси исто така се и канцерогени. Хипертермиската терапија е особено делотворна во потенцирање на ефектите на алкилирачките агенси.

## Наводи

Категорија:Антинеопластични лекови
Женидба (Гогољ)

**Женидба** — комедија на рускиот писател Николај Гогољ.

## Ликови
Главниот лик во драмата е дворскиот советник Потколесин кој не може да си најде соодветна жена, затоа што го бара совршенството. Истото го бара и Агафја, која постојано им наоѓа недостатоци на оние кои ја бараат за жена. 

## Содржина

## За делото
Гогољ започнал да ја пишува комедијата „Женидба“ во 1833 година, првата редакција била завршена во 1834 година, но тој не бил задоволен и го преработил текстот, најпрвин во 1835, а потоа и во 1836 година, додека крајната верзија ја завршил дури во 1841 година. Премиерата на „Женидба“ била одржана во 1842 година, а претставата поминала неславно, а според критичарот Белински, за неуспехот многу повеќе се заслужни глумците отколку самото дело. Сепак, некои критичари му забележале на Гогољ дека во „Женидба“ нема ни заплет, ни расплет, ни типови, ни духовитост, па дури ни веселост. Современите критичари сметаат дека современиците на Гогољ не ја разбрале добро драмата, како дело со „отворена структура“ кое не се затвора во некоја дефинитивна форма. Сепак, според некои критичари, оваа комедија не е достојна на името на Гогољ. 

Исто како „Ревизор“, и оваа комедија е многу популарна и до ден-денес останала да се прикажува во театрите ширум светот. Иако според својот заплет, таа е слична на многубројните водвиљи што се прикажувале во тоа време, сепак нема ништо заедничко со нив, туку претставува реалистичко дело во кое е дадена слика на средните општествени слоеви. Со ова дело, Гогољ се јавува како претходник на големиот руски реалистички драмски писател А. Н. Островски.

## Наводи

Категорија:Дела на Николај Гогољ
Категорија:Дела од 1834 година
Асоцијација на општини за независност (Каталонија)

мини|Знак на влезот на Вилаблареш: „Општината ја поддржува Асоцијацијата на општини за независност“.
**Асоцијацијата на општините за независност** () претставува организација на општини и други административни тела кои се согласуваат со движењето за независност на Каталонија. Асоцијацијата била формирана на 14 декември 2011 година во градот Вик. Денес истата има поддршка од 786 градски совети од вкупно 948 во Каталонија односно 82,9 проценти. Исто така, 39 од 42-те општински совети даваат поддршка на организацијата, како и сите четири каталонски провинцијални совети.


Image:Municipis independencia 1-10-15.png|** Општини поддржувачки**
Image:Territori x Independència 1-10-15.gif|** Територија со општини поддржувачки**
Image:Consells Comarcals adherits a l'AMI.5.png|** Комарка-совети поддржувачи**
Image:Diputacions adherides a l'AMI.png|** Провинцијални совети поддржувачи**
Image:Mapa-població-AMI 04062012.png|**Процент на поддржувачка популација според комарка**


## Надворешни врски
* Официјално мрежно место

Категорија:Движење за независност на Каталонија
Елена Мисиркова-Лоза

**Елена Мисиркова-Лоза** (,  - починала на ) — македонска и австриска позната пијанистка со светска кариера и правнука на Крсте Петков Мисирков.

## Животопис
Мисиркова  е родена во Скопје. Средното музичко образование по пијано го завршила во ДМБУЦ „Илија Николовски – Луј“ во Скопје. Дипломирала и завршила постдипломски студии по пијано на Државната музичка академија „Гнесини“ во Москва, Русија. Од 1989 до 1994 година специјализира на Виенскиот конзерваториум во Виена кај професорот Леонид Брумберг. За време на студиите била носител на стипендија за талентирани млади уметници на Македонија/Федерална влада на Југославија, стипендија за постдипломци на Македонија, стипендија на Министерството за образование на СССР и стипендија на СССР за постдипломски студии по препорака на Дипломската комисија. Од 1987 до 1989 година, Мисиркова била и професор по пијано во ДМБУЦ „Илија Николовски-Луј“. Од 1997 до 2002 година, работела како асистент по пијано на Факултетот за музичка уметност во Скопје. Од 1992 до 1994 година, била професор по пијано во Виенска приватна школа. Носител е на награда за исклучителни уметници на Фондацијата „Хуго Брајтнер“, две први награди на републичките натпревари на пијанисти во Скопје и трета награда на Сојузниот натпревар во Белград, Југославија. Мисиркова била еден од организаторите на Деновите на македонската култура во Австрија во 2001, 2010 и 2014 година, како и на изложбата на австрискиот југендстил-мозаичар и автор Леополд Форстнер во Охрид и во Скопје. Таа била музички советник при МОБ од 1999 до 2001 година. Во 1989 година била пијано асистент на виолинската мајсторска школа на проф. Е. Чугаева, а во 2000 година била асистент на семинарот за чембало на проф. М. Хамбицер во Келн, Германија.  Од 2002 година до 2018 таа имала статус на слободен уметник во  Македонија и во Австрија. Во 2007 година ѝ била доделена почесна титула амбасадор на култура на Македонија во Австрија од премиерот Никола Груевски. Мисиркова учествувала со три стручни пленарни предавања на Струшка музичка есен и тоа во 1997 година со „*Принципите на руската пијанистичка школа и нејзините влијанија на новите развојни тенденции на македонската пијанистичка школа*“, во 1998 година со „*Осврт на клавирската литература од првата половина на 20 век*“ и во 1999 година со „*Интерпретација на делата за пијано на Властимир Николовски*“ . Нејзиниот труд „*Пијанистичката техника во делата на Властимир Николовски*“ бил објавен во списанието Музика во 1999 година. Во 2016 година ја добила државната награда „11 Октомври“. М-р Елена Мисиркова одржала голем број  концерти во Македонија и во странство. Таа била член на граѓанска иницијатива „За заедничка Македонија“. Починала на 24 јуни 2018  година.

## Наводи

Категорија:Македонски пијанисти
Категорија:Мисиркови
Категорија:Македонци во Австрија
Категорија:Добитници на наградата „11 Октомври“
Електрохемија

[мини|Англискиот хемичар Џон Даниел (лево) и физичарот [Мајкл Фарадеј (десно), познати како основачи на денешната електрохемија.]]
**Електрохемијата **е дел од физичката хемија што го проучува односот помеѓу електричната енергија, како мерлива и квантитативната појава, и ги идентификува хемиските промени, или со електрична енергија која се смета за исход на одредена хемиска промена или пак обратно. Овие реакции вклучуваат електрични полнежи кои се движат помеѓу електродите и електролитите (или јонски видови во раствор). На тој начин, електрохемијата се занимава со хемиските процеси што се одвиваат под дејство на електричната струја. Вакви се процесите што се случуваат при електролизата, како и оние што служат како основа за добивање на електричната енергија.

Кога една хемиска реакција е предизвикана од некојa однадвор снабдена струја, како во електролизата, или ако електричната струја е произведена од спонтана хемиска реакција како и во батеријата, тоа се нарекува *електрохемиска* реакција. Хемиските реакции каде што електроните се пренесуваат директно помеѓу молекулите и/или атомите се викаат оксидационо-редукциони (редокс) реакции. 

## Електрохемиски редокс процеси
При реакциите на металите и киселините се разменуваат електрони. Исто така, електрони се разменуваат и во други реакции, како што е реакцијата меѓу метален цинк и бакарни јони при што размената на електроните е резултат на полуреакцијата во која доаѓа до оксидација на цинкот и на полуреакцијата во која се редуцираат јоните на бакар(II). Ако метален цинк се потопи во раствот од бакарни јони, електроните се пренесуваат директно од цинкот кон јоните од бакар, а во растворот преминуваат цинкови јони. Меѓутоа, исто толку јони преминуваат од растворот во металот при што од него ќе примат електрони и ќе се разелектризираат (ќе го изгубат полнежот). Со други зборови, во овој случај се воспоставува динамичка рамнотежа. Меѓутоа, ако растворите се поврзат со т.н. *електролитен мост* (свиткана цевка во која има раствор од електролит), а металните плочки се поврзат со надворешен спроводник, тогаш ќе се добие извор на електрична струја кој се нарекува галвански елемент (според презимето на италијанскиот лекар и физичар Лујџи Галвани). Галванските елементи се еден од двата важни типа електрохемиски елементи. Другиот тип се ќелиите за електролиза во кои, исто така, се случуваат процеси на оддавање и примање електрони, но под дејство на еднонасочна  струја доведена однадвор. Оттука, во сите електрохемиски елементи постои еден дел во кој се случува процес на оксидација и друг елемент во кој се случува процес на редукција. Овие два дела на електрохемискиот елемент се викаат полуелементи. Процесите на примање електрони и на предавање електрони се викаат полуреакции, а полуелементот во кој се случува оксидацијата се вика анода, додека елементот во кој се одвива полуреакцијата на редукција се вика катода.

## Наводи

Категорија:Електрохемија
Категорија:Физичка хемија
Стефан Митровиќ (фудбалер)

мини
**Стефан Митровиќ** (Белград, 22 мај 1990) — српски фудбалер кој игра на позиција одбранбен играч. Од 2018 година игра за францускиот клуб Стразбур.

## Кариера
Како почетник започнал да игра и да се занимава со фудбал во белградски Рада. Од Бањица отишол во Словачка да настапува за екипата на Петржалка, а потоа продолжил и во Збројовки од Брно. Во чешка се задаржал една сезона и во јули 2011 година, а потот дошолна проба во ФК Партизан. Сепак, поранешниот шампион тренерот на Србија, Александар Станоев не бил импресиониран, па тој потпишалза за Металец.

По 22 натпревари за тимот од Горно Милановце го пронашол својот ангажман во Кортрајк, каде што тој имал една добра сезона (22 натпревари и три голови) било доволно за да се добие повик За фо ФК Бенфика.

Во јули 2014 година станал нов играч на германски  Фрајбург со  исплаќање на 1,8 милиони евра. По лошата сезона во Фрајбург и испаѓање на клубот од првата лига, се вратил назад повторно во Белгија во на позајмица во редовите на Шампионите на земјата, Гент, со можност клубот да го купи неговиот договор следното лето. Гент го одкупил договорот и Митровиќ го напуштил клубот.

## Репрезентација
За најдобрата репрезентација на Србија дебитирал на 31 мај 2014 година против Панама (1:1), во Чикаго, како дел од турнејата по САД.

Ќе остане во сеќавањата на сите љубители на фудбалот за тоа што го спуштил националното знаме на Албанија кое висело на дрон и покажувало провокативен гест на стадионот на Партизан.

## Наводи

## Надворешни врски
* Профил soccerway.com
* Профил national-football-teams.com

Категорија:Луѓе од Белград
Категорија:Родени во 1990 година
Категорија:Српски фудбалери
Категорија:Живи луѓе
Архиѓакон

**Архиѓакон** () — повисоко звање за ѓакон, прв ѓакон, виш служител, најстариот, првиот меѓу ѓаконите.

Архиѓакон се вика најстариот ѓакон од монашкиот ред кого во тој чин го именува епископ. Меѓу ѓаконите, архиѓаконот ужива само чест, но не и власт, и има предност при богослужбите.

Кај католиците претставува застапник, советник на бискупот.

## Поврзано
* Ѓакон
* Јеромонах
* Протоѓакон
* Јероѓакон

## Наводи


Категорија:Православие
Категорија:Верски занимања
Категорија:Грцизми
Науел Гусман

**Науел Игнасио Гусман** (Росарио, 10 февруари 1986) — аргентински фудбалер, голман на Тигрес и поранешен репрезентативен голман на Аргентина.

## Клупска кариера
Гусман дебитирал како професионален фудбалер со екипата на Њуелс Олд Бојс во август 2006 година, на натпреварот против Белграно. Во периодот 2008-2009, тој играл на позајмица во Индепендиенте Ривадавија. По враќањето во Њуелс Олд Бојс, тој се мачел да дојде до минути, вршејќи ја улогата на резервен голман уште три сезони пред конечно да дојде неговото време да стане "единицата" на клубот. Тој бил клучен играч на Њуелс Олд Бојс во сезоната 2012-2013, помагајќи му на клубот да го освои Торнео Финал.

Во јули 2014 година, Гусман потпишал за мексиканскиот клуб Тигрес УАНЛ.

## Репрезентативна кариера
Бил член на тимот на аргентинската репрезентација под 17 години, која ја претставувал на Светското првенство 2003.

Своето деби за сениорската репрезентација го направил во пријателскиот натпревар против Хонгконг, бранејќи 45 минути во победата со 7-0.

Во мај 2018 година, тој се нашол на прелиминарниот список од 35 играчи на Аргентина за Светското првенство 2018 во Русија. Конечно, тој се нашол меѓу патниците на првенството, меѓудругото и поради тоа што првиот голман Серхио Ромеро се здобил со повреда.

### Хронологија на репрезентативните настапи

## Трофеи
### Њуелс олд бојс
* Примера Дивисион : Торнео Финал 2013

### Тигрес
* Примера Дивисион : Апертура 2015, Апертура 2016, Апертура 2017, Клаусура 2019, Клаусура 2023
* КОНКАКАФ Лига на шампиони : 2020

### Аргентина
* Копа Америка: Вицешампион 2015 и 2016

## Наводи

## Надворешни врски

* Науел Гусман на soccerway

Категорија:Родени во 1986 година
Категорија:Фудбалски голмани
Категорија:Аргентински фудбалери
Категорија:Фудбалери на Тигрес УАНЛ
Категорија:Фудбалери од Примера Дивисион (Мексико)
Булевар Маршал Тито (Струмица)

**Булеварот „Маршал Тито“** се наоѓа во централното градско подрачје.

На булеварот се сместени повеќе станбени објекти како и продавници, канцеларии и други објекти, меѓу кои и филијали на Комерцијална банка, Стопанска банка и Шпаркасе банка.

Улицата е во должина од околу 345 метри и се протега од раскрсницата со булевар Ленинова кај ГТЦ „Глобал“ до кружниот тек со булеварот Гоце Делчев и улицата Балканска кај Соборниот храм Успение на Пресвета Богородица.

## Знаменитости
* Споменик на загинатите бранители
* Споменик на загинатите во Шумскиот пожар од 2012 година

Категорија:Улици во Струмица
Одбрани места од преписката со пријателите

**Одбрани места од преписката со пријателите** — книга на рускиот писател Николај Гогољ од 1847 година.

## Содржина
Во главата со наслов „Рускиот спахија“ Гогољ им дава совети на спахиите за подобрување на нивната економија. Притоа, тој вели: „Пред сè, собери ги селаните и објасни им што си ти а што се тие: дека ти не си спахија над нив затоа што сакаш да наредуваш и да бидеш спахија, туку затоа што ти веќе си спахија, што си се родил како спахија... тие, раѓајќи се под власт, треба да ѝ се покоруваат на истата таа власт под која се родиле, зашто нема власт која не би била од бога.“ Исто така, тој ги советува спахиите како да постапуваат кон непослушните селани кои треба да се искараат со зборовите: „Ах, ти, неизмиена муцко!“

## Осврт кон делото
Ова дело претставува краен израз на длабоката идејна криза на Гогољ и неговото пропагирање на патријархално-реакционерните идеи, така што тоа предизвикало бура од негодувања, а дури и некои негови пријатели од реакционерните кругови на словенофилите ја сметале книгата за претерана. Во јануарскиот број на списанието „Современик“, познатиот руски критичар Белински објавил критика во која ја објаснил вистинската смисла на делото, а во едно приватно писмо тој напишал: „Статијата за гнасната Гогољева книга можеше да биде извонредно добра само да можев, затворајќи ги очите, да им се предадам на својот револт и на бесот.“ Гогољ бил незадоволен од критиката и му напишал писмо на Белински, кој му одговорил во познатото писмо од 15 јуни 1847 година, во кое вели дека „Да, јас ве сакав... и затоа, не може да молчи кога под покровителството на религијата... лагата и неморалот се проповедаат како вистина и доблест... И еве ги моите завршни зборови: вие ја имавте несреќата... да се одречете од своите вистински големи дела, а сега треба со искрена храброст да се одречете од последната своја книга и тешкиот грев на нејзиното издавање да го откупите со нови дела кои би потсетувале на вашите претходни дела.“

## Наводи

Категорија:Дела на Николај Гогољ
Категорија:Книги од 1847 година
Јутјуб плеј копчиња

мини|250п|Чешкиот јутјубер ''FattyPillow'' со сребрено плеј копче.
**Јутјуб плеј копчињата** () се Јутјуб награди кои претставуваат признание од Јутјуб за најпопуларните канали на мрежната страница.

## Награди

# 25п **Сребрено плеј копче**, за каналите кои ќе ја надминат бројката од 100,000 претплатници.
# 25п **Златно плеј копче**, за каналите кои ќе ја надминат бројката од 1,000,000 претплатници.
# 25п **Дијамантско плеј копче**, за каналите кои ќе ја надминат бројката од 10,000,000 претплатници.
# 25п **Рубино плеј копче**, за каналите кои ќе ја надминат бројката од 50,000,000 претплатници.
# 25п **Црвено Дијамантско плеј копче**, за каналите кои ќе ја надминат бројката од 100,000,000 претплатници.

Категорија:Јутјуб
Dermestes undulatus

***Dermestes undulatus*** — вид на инсект од фамилијата Dermestidae. Овој вид е космополитски распространет.

Овие инсекти се последни кои го населуваат телото, при распаѓање, во фаза на скелетонизација. Се појавуваат на пролет, во април, мај и јуни. Овој инсект може да се најде на засенчени места, подалеку од сонце, бидејќи не е љубител на светлина. Јајцата ги полага исто така на темно и ладно место, во внатрешноста на телото во распаѓање или под некој друг предмет.

Надворешниот изглед им е карактеристичен и се разликуваат од другите инсекти од редот на тврдокрилци. Нивната големина се движи од 3 мм до 9 мм. На  дорзалниот дел од трупот и главата се наоѓаат златно-кафени влакнести израстоци. Дорзалниот дел е со темнокафено до црно обојување, додека вентралниот дел е со шара со сиво обојување.

Во светот често се користи при форензичка ентомологија, а во Македонија оваа наука сѐ уште е во развој. 

## Наводи

Категорија:Инсекти
Различник

**Различник** () — род што опфаќа преку 700 вида тревни трновидни цветни растенија од семејството на главоцветните (*Asteraceae*).

Членови на родот се наоѓаат само на север од екваторот, претежно на источната полутопка; на Блискиот Исток и околните региони и се особено богати со видови.

Главичестите соцветија, кои се од типот на псевданциум, се изградени од два типа на цветови. Периферно се поставени јазичести, а централно трубести цветови. Тие се најчесто обоени со убави и живописни бои, како што се: жолта, виолетова, розова, темносина, црвена, бела итн. Цветовите на периферијата на соцветието се поинтезивно обоени или послабо обоени во однос на внатрешните цветови. Во основата на соцветието се наоѓаат инволукрални лушпести ливчиња кои може да имаат израстоци како влакна, запчина, трепки и др. Листовите може да бидат прости или сложено насечени и пересто разделени. Оние видови кои растат во посушни региони имаат подолг и појак корен.

## Надворешни врски

* Фотографии на ''Centaurea'' 


Категорија:Таксони опишани од Карл Линеј
Татула

**Татула** (Datura stramonium) — растение кое припаѓа на фамилијата Solanace и родот Datura. Се верува дека потекнува од Мексико, но сега е распространето во многу други региони.

*Datura* се користи во традиционалната медицина за ублажување на симптомите на астма, како аналгетик и за Паркинсонова болест. Тоа е исто така има моќен халуциноген и дисасоцијативен ефект. Алкалоидите кои ги содржи се одговорни и за лековитите и за халуциногените својства. Целото растение е високо-токсично, па неговото користење е ограничено. Малку поголема доза од лекот, може да биде смртоносна. Како лек се користи маслото, кое се прави од листовите на ова растение, а халуциноген ефект произведуваат неговите семенки.

Татулата расте во форма на грмушка од 60 до 150&nbsp;cm. Коренот е бел,влакнест и долг, додека стеблото е жолто-зелено со многу листови. Листовите се 8 до 20&nbsp;cm долги, мазни и неправилно распоредени. Основата на листот е темнозелена, а делот кај основата (кај листната дршка) е посветлозелен.

Ова растение цвета во лето. Цветовите се бледо розови до виолетови и се од 6 до 9&nbsp;cm долги. Чашката (каликс) е долга, тубуларна, наведната надолу и со остри агли. Венечните ливчиња (корола) се бледо розови до виолетови и преку ден се само делумно отворени, а целосно се отвораат само навечер. Плодот е во форма на јајце, со многу боцки. Изгледа како капсула која се отвора и внатре има семенки кои се црни и многу мали.

Сите делови од ова растение содржат висока концентација на тропински алкалоид  atropine, hyoscyamine, и scopolamine, кои се познати по своето халуциногено дејство. Ризикот од предозирање е многу голем, поради тоа што луѓето не се доволно информирани. Една семенка содржи околу 0.1&nbsp;mg атропин, а фаталната доза за возрасен човек е  >10&nbsp;mg атропин и >2–4&nbsp;mg скрополамин. Интоксикацијата со ***Datura stramonium*** предизвикува делириум, хипертермија, тахикардија и други нус појави, кои можат да траат и неколку дена. Дејството и појавувањето на симптомите почнува 30 до 60 по интоксикацијата.

Како што веќе наведовме погоре, ова растение многу се користи во медицината. Највеќе се користи како аналгетик и за намалување на симптомите на астма. Исто така се котисти и за Паркинсонова болест.

## Наводи

Категорија:Ентеогени
Категорија:Флора на Мексико
Категорија:Инвазивни растенија
Категорија:Отровни растенија
Категорија:Таксони опишани од Карл Линеј
Категорија:Флора на Македонија
Категорија:Растенија опишани во 1753 година
Дијабетична невропатија

**Дијабетична невропатија** е нервно оштетување или нарушувања  поврзани со дијабетес мелитус. Ваквата состојба е како резултат на дијабетична микроваскуларна повреда која  вклучува повреда на мали крвни садови кои снабдуваат нерви (vasa nervorum) во прилог на макроваскуларни состојби кои можат да се акумулира во дијабетична невропатија. Вообичаени услови кои можат да бидат поврзани со дијабетична невропатија вклучуваат плазија на третиот, четвртиот, или шестиот кранијален нерв; мононевропатија; мултиплекс мононевропатија; дијабетична амиотрофија; болна полинеуропатија; автономна невропатија; и торакоабдоминална невропатија.

Дијабетичната полиневропатија се одликува со прогресивно губење на нервните влакна, што предизвикува губење на осетот и развој на отворена рана на стопалото, а во крајна линија и до ампутација. Точната причина за дијабетичната полиневропатија не е позната, но се знае дека е поврзана со дијабетесот кој предизвикува нарушување на циркулацијата и до оштетување на малите крвни садови, а оттука до отежната исхрана на периферните ткива. Вообичаено, над 80 % од болните од дијебетес страдаат од некаква форма на дијабетична полиневропатија. Таа не зависи од нивото на шеќерот во крвта, подеднакво ги погаѓа двата пола, а почесто се јавува кај постарите лица. На почетокот, невропатијата не предизвикува никакви симптоми, но со напредокот на болеста се појавуваат симптомите, како што се: чувство на печење, пецкање и грчеви во стопалата, болка и вкочанетост; исто така, често доаѓа до промена на текстурата на стопалото и потколениците кои стануваат тенки и црвеникави, до опаѓање на косата, лесно кршење на ноктите, кожата на стопалата станува сува, тенка и лесно пука и се појавуваат рани кои тешко зарастуваат. За да се спречи дијабетичната невропатија треба да се одржува нормално ниво на шеќер во крвта, да се намали телесната тежина, да се прекине пушењето и внесувањето алкохол, како и правилна исхрана. Покрај тоа, лекувањето се заснова врз примена на R-формата на алфа-липоична киселина. 

## Наводи

Категорија:Шеќерна болест
Мазен мускул

**Мазен мускул** (лат. *textus muscularis nonstriatus*)  — тип на мускулно ткиво кое влегува во состав на крвните и лимфните садови, органите на системот за варење, дишникот, мочниот меур, утерусот, кожата и др. Тоа е специјализирано за слаби и бавни контракции, а инервирано е од автономниот нервен систем, што значи дека не работи под дејство на свеста и волјата.



Категорија:Мускулен систем
Биолуминисценција кај габи

**Биолуминисценција **е појава која се јавува кај некои видови габи, разградувачи на дрво. Сино-зелената светлина се припишува на луцифераза, оксидативен ензим, кој емитува светлина при реакција со луциферин. Широко е прифатено мислењето дека свелината ги привлекува инсектите, со цел распространување на спорите, или како предупредување, како што е случај со впечатливите бои кај некои отровни организми. 

## Историја

## Наводи

Категорија:Биолуминисценција
Категорија:Микологија
Луковичесто лутиче

**Луковичесто лутиче** () — повеќегодишно растение од семејството на лутичињата. Тоа има привлечни жолти цветови, и три заоблени длабоко засечени основни ливчиња.

## Раст
лево|мини|Крушковидна луковица

## Потекло на поимот
Растението го добило името по неговиот препознатлив корен во вид на грутчеста луковица, која се наоѓа веднаш под површината на почвата. По изумирањето на растението како резултат на високите температури во летниот период, луковицата преживува преку зима.
Присуството на луковица го разликува ова лутиче од некои други видови лутичиња на родот *Ranunculus* како што e полското лутиче (*Ranunculus acris)*, вид кој исто така има карактеристични чашкини ливчиња.

## Одгледување и употреба

### Просторна распостранетост
*Ranunculus bulbosus* расте во тревници, пасишта и ниви, претпочитајќи сиромашни почви. Иако тоа не е вообичаено, може да се сретне и на пасишта и честопати се сретнува во крајбрежни тревни површини . Природен простор на распостранување на луковичестото лутиче е Западна Европа помеѓу 60° СГШ и северниот дел на  средоземниот брег. Тоа расте и во источните и западните делови на Северна Америка како плевел.

### Хемиски состојки
Ова растение, како и други во семејството на лутичињата, содржи отровен вторичен метаболит ранункулицин - гликозид. Тоа е одбранбен механизам на растението за да се избегне да биде изедено од добитокот. Во сува состојба растението не е отровно.

## Поврзано

Категорија:Флора на Европа
Категорија:Лековити растенија
Категорија:Лутичиња
Категорија:Таксони опишани од Карл Линеј
Категорија:Растенија опишани во 1753 година
Форензичка ентомологија

[мини|[Мува месарка на скапано месо]]
**Форензичка ентомологија** — научна дисциплина што ја изучува шемата на инвазијата на инсектите со нивните развојни фази на различни видови кои можат да се најдат на распаднат труп или останки за време на правни истражувања.
Тоа е апликација на биологијата во проучување на инсекти за правни прашања. Форензичката ентомологија  вклучува изучување на инсекти. Останатите членконоги се вклучени како случајни минувачи или членконоги кои се исхрануваат со инсекти. Членконоги кои се вклучуваат се пајаци, стоногалки,крлежи, изоподни ракчиња итн. Освен што првенствено се користи во одредување на пост морталниот период, може да се користи и за истражување и на други спорови во однос на инвазија на инсекти на некој посев и слично. Форензичката ентомологија исто така може да се користи за откривање дроги и отрови, се утврди локацијата на инцидент, и да се најде на присуство и времето на нанесување на рани. Судска Ентомологија можат да бидат поделени во три подобласти: урбани, производи кои се складираат и медицинско-правна/медицинско-кривична ентомологија.
Двокрилците се први инсекти кои го населуваат трупот по настанување на смртта. Останати инсекти кои се појавуваат на телото се тврдокрилците со фамилиите Sylphidae,Dermestidae,Nitidulidae,Cleridae,Trogidae итн.

## Белешки

Категорија:Инсекти
Категорија:Германски пронајдоци
Категорија:Кинески пронајдоци
Категорија:Италијански пронајдоци
Категорија:Француски пронајдоци
Пуфка

**Пуфка** организам од царството на Габи, кои припаѓаат на неколку различни групи габи од типот Basidiomycota.

### Опис
така затоа што облаците од спори слични на кафеава прашина се испуштаат кога зрелото овошно тело ќе пукне или ќе биде погодено.

Пуфките се во поделбата Basidiomycota и опфаќаат неколку родови, вклучувајќи ги Calvatia, Calbovista и Lycoperdon. Вистинските пуфки немаат видливо стебленце или стебло. Пуфките претходно биле третирани како таксономска група наречена Гастеромицети или Гастеромицетида, но сега е познато дека се полифилетичка збирка.

Карактеристична одлика на сите пуфки е тоа што немаат отворено капаче со жабри кои носат спори. Наместо тоа, спорите се произведуваат внатрешно, во сфероидно овошно тело наречено гастеротециум (гастероид („стомачен“) базидиокарп). Како што спорите созреваат, тие формираат маса наречена глаба во центарот на овошното тело, која често е со карактеристична боја и текстура. Базидиокарпот останува затворен додека не се ослободат спорите од базидијата. На крајот, тој развива отвор, или се суши, станува кршлив и се дели, а спорите бегаат. Спорите на пуфките се статисмоспори наместо балистоспори, што значи дека не се насилно екструдирани од базидиумот. Се смета дека пуфките и сличните форми еволуирале конвергентно (т.е. во бројни независни настани) од хименомицети со гастеромицетација, преку секотиоидни фази. Така, „Gasteromycetes“ и „Gasteromycetidae“ сега се сметаат за описни, морфолошки термини (поправилно гастероид или гастеромицети, за да се избегнат таксономски импликации), но не се валидни кладистички термини.

Не сите вистински печурки се без стебленца. Има и голем број на лажни пуфки кои изгледаат слично на вистинските.

## Наводи

Категорија:Столпчести габи
Категорија:Јадливи габи
Категорија:Габи
Категорија:Габи на Македонија